ช่วงงานมอเตอร์โชว์ ย่านนี้แทบไม่อยากมา แต่ต้องมาส่งพี่สาวมางานนี้อีก แถมต้องหาร้านขนมทานเล่นๆให้หลานสาวตัวแสบด้วย ก็นึกถึงร้านกาแฟที่มีทั้งเครื่องดื่มและขนม 


สถานที่ตั้ง: 
ร้านกาแฟดอยช้างสาขานี้ตั้งอยู่ในเมืองทองธานี เริ่มจากเข้าทางเมืองทองตรงที่ปากทางเข้าเป็นขาหมูเมืองทองนะคะ ตรงมาเรื่อยๆไม่ไกลนัก ประมาณ 100 หลา จะเห็นป้ายร้านกาแฟดอยช้างอยู่ขวามือ ติดกับทางจะเลี้ยวขวาเข้าซอยเล็กๆ ฝั่งซ้ายก็เขียนว่าร้านกาแฟดอยช้าง แต่ไม่เปิด คาดว่าคือร้านนี้แหละ แล้วย้ายฝั่งมา ที่จอดหาตามริมฟุตบาทนะคะ บางครั้งก็หายากหน่อย ทำให้เราพลาดของอร่อยได้ 


เมนูที่สั่ง:
• ชาไทยเย็น รสชาติไม่หวานแหลมนะคะ รสชาชัดมากและหอมดีค่ะ ไม่ขม แก้วประมาณ 12 ออนซ์ ราคาไม่แน่ใจเลย พี่สาวเลี้ยงค่ะ แต่แก้วนี้ก็ recommend นะ อร่อยค่ะ 

• ขนมปังปิ่งเนย น้ำตาล ตัวขนมปังถือว่าหนาค่ะ 1 แผ่นก็แทบอิ่มแล้ว โรยน้ำตาลเยอะ เนยไม่ค่อยหอม ไม่แน่ใจเลยว่าของอะไร เมนูนี้เฉยๆค่ะ

• ปังเย็นโอวัลตินภูเขาไฟ ขนมปังที่ใส่ถูกหั่นเป็นชิ้นเหมือนขนมปังเนยน้ำตาลเมนูก่อนหน้านี้ น้ำแข็งปั่นแบบละเอียด โรยด้วยผงโอวัลติน ดูเหมือนว่าจะหวาน แต่ไม่หวานแบบที่คิด ชอบค่ะ นั่งตากแอร์ทานน้ำแข็ง เกือบจะหนาวละ อากาศด้านในดี๊ดี ออกข้างนอกแดดเปี้ยง 

สำหรับการบริการ ร้านนี้จะไม่มีการเสิร์ฟถึงโต๊ะนะคะ มีคนทำคนเดียว อาจจะช้าไปหน่อย เห็นคนที่รอต่อจากอุ๋มก็จะรอนานสักหน่อย สั่ง3เมนู 4items และทำคนเดียว ก็ถือว่าสปีทเต็มที่แล้วจริงๆ แต่ถ้าเพิ่มคนทำอาจเร็วขึ้นกว่านี้ ทางร้านอาจมองว่าไม่จำเป็น เพราะคนไม่เยอะทุกช่วงเวลา เข้าใจค่ะ ลูกค้าก็ใจเย็นๆรอนิดนึงนะคะ เพื่อของอร่อยค่ะ 